ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 35-МИ / 27.01.2020г.**

ИЗБОРИ ЗА ОБЩИНСКИ СЪВЕТНИЦИ И КМЕТОВЕ НА 27 ОКТОМВРИ 2019

Следизборен период

На **27 януари 2020 г. от 18.00** часа се проведе заседание на Общинската избирателна комисия Благоевград, при следния дневен ред.

Д н е в е н р е д:

1. **Доклад по писма от ЦИК**
2. **Доклад по получено решение от АС-Благоевград**
3. **Доклад писмо от КПКОНПИ.**
4. **Разни.**

**ПРИСЪСТВАТ:**

Йордан Симонски, Вилислав Балев, Милена Велкова, Мустафа Сирачки, Владимир Вачев, Стоян Терзийски , Светослава Терзиянова-Михайлова, Александра Стоянова,Елеонора Атанасова, Илия Милев, Елена Панчева, Биляна Петачка

**ОТСЪСТВАЩИ** Мартин Бусаров

Заседанието бе открито в 18:00 ч. и председателствано от Йордан Симонски – Зам.председател на комисията.

Йордан Симонски

Скъпи колеги, предлагам посочения от мен дневен ред. Ако някой има предложения да сподели.

Няма предложения.

**По 1.(първа) точка от дневния ред:**

Докладвам следното:

Постъпили са писма от ЦИК с които ни уведомяват какви трябва да бъдат таблиците за изплащане на възнаграждения за заседания и дежурства, които трябва да попълваме, като и желаят от нас в срок до 31.01.2020 да им изпратим справка дали има образувани дела във връзка с оспорвани решения на ОИК, и ако има на какъв етап са.

Предлагам: Вилислав Балев, Мустафа Сирачки, Светослава Терзиянова-Михалова и Елеонора Атанасова да изготвят справката и да я изпратят на ЦИК в срок.

По 2.(втора) точка от дневния ред:

Докладвам следното

Получен е препис от Решение на АС-Благоевград по адм. Дело 1343/2019 с което се отменя като незаконосъобразно Реш. № 300-МИ/20.12.2019г. на ОИК-Благоевград. Решението може да се обжалва в седемдневен срок от съобщаването му пред ВАС.

Колеги, всеки се е запознал с решението на съда. Като страна по делото и тъй като се атакува наше решение, ние можем да изготвим касационна жалба. Давам ви думата за мнения.

Биляна Петачка: Колеги, предлагам да вземем решение дали комисията ще се ангажира с изготвяне на касационна жалба.Аз считам, че не е необходимо ние да обжалваме решението на АС- Благоевград.

Стоян Терзийски:Моето мнение е да изчакаме решението на ВАС

Илия Милев: Колеги, аз считам, че като страна по делото и предвид, че е атакувано наше решение, трябва да си го защитим и да изготвим касационна жалба.

Йордан Симоснки: Предлагам да гласуваме да се изготви ли касационна жалба. Който е „ЗА“ изготвяне, моля да гласува.

Гласували „ЗА“ Йордан Симонски, Вилислав Балев, Мустафа Сирачки, Светослава Терзиянова-Михайлова, Владислав Вачев, Милена Велкова, Александра Стоянова, Елеонора Атанасова, Илия Милев

Колеги който е „ПРОТИВ“ нека да гласува:

Гласували „ПРОТИВ“ Елена Панчева, Биляна Петачка, Стоян Терзийски

С 9 гласа „ЗА“ и 3 „Против“ решението се приема.

Йордан Симонски: Колеги, някой има ли предложение за касационна жалба?

Илия Милев: Предлагам в касационната жалба да продължим да поддържаме линията , която водим досега. Решението ни е правилно и законосъобразно и в този смисъл считам, че трябва да бъде и касационната жалба.

Йордан Симонски: Колеги, да гласуваме дали касационната жалба да бъде както предлага Илия Милев.

Който е „ЗА“ моля да гласува.

Гласували „ЗА“ Йордан Симонски, Вилислав Балев, Мустафа Сирачки, Светослава Терзиянова-Михайлова, Владислав Вачев, Милена Велкова, Александра Стоянова, Елеонора Атанасова, Илия Милев

Колеги, който е „ПРОТИВ“ нека да гласува:

Гласували „ПРОТИВ“ Елена Панчева, Биляна Петачка, Стоян Терзийски

С 9 гласа „ЗА“ и 3 „Против“ решението се приема.

Биляна Петачка: Аз ще напиша особено мнение към касационната жалба.

Стоян Терзийски и Елена Панчева: Подкрепяме Биляна Петачка. Ние също ще изготвим особено мнение към жалбата.

Йордан Симонски. Колеги предлагам Илия Милев, Биляна Петачка Елена Панчева и Стоян Терзийски да изготвят Касационна жалба и особени мнения към нея утре 28.01.2020г.

По 3.(трета) точка от дневния ред:

Докладвам ви писмо от КПКОНПИ.

По 4.(четвърта) точка от дневния ред:

Колеги някой има ли да коментира или сподели нещо? Ако няма закривам заседанието.

След изчерпване на дневния ред заседанието беше закрито в 19.15ч.

Зам-председател:

/Йордан Симонски/

Секретар:

/Мустафа Сирачки/